Diari Oficial de la Generalitat Valenciana


Sumari del DOGV 4503, del 20-05-2003 (2003/5655)

RESOLUCIÓ de 8 de maig de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen ajudes per fomentar la formació de personal investigador, per mitjà de la contractació de doctors per part d'entitats que tinguen finalitat investigadora.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5655


Data del document
:   08-05-2003

Organisme emissor
:   Presidència de la Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * suport econòmic
    * personal d'investigació
    * centre d'investigació
    * ajuda pública
    * professió científica
    * recerca i desenvolupament
    * universitat
    * societat sense fins de lucre
    * innovació

RESOLUCIÓ de 8 de maig de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen ajudes per fomentar la formació de personal investigador, per mitjà de la contractació de doctors per part d'entitats que tinguen finalitat investigadora. [2003/5655]
  
El programa d'Investigació Científica i Tècnica, inclós en els Pressuposts de la Generalitat per a l'exercici 2003, té entre els objectius la potenciació dels recursos humans d'investigació per mitjà de la promoció d'actuacions de foment que faciliten la formació a diferents nivells de personal científic i tècnic a fi de contribuir a la creació i la promoció de l'ocupació investigadora a la Comunitat Valenciana.
  
Es tracta en definitiva d'enfortir la capacitat investigadora dels grups de I+D+I, tant del sector públic com del privat, assegurant la gradual disponibilitat del personal investigador qualificat, en les àrees que ho requerisquen i així proporcinar als doctors la possibilitat de perfeccionar-se en entorns d'alta capacitat formativa.
  
En este marc, la present convocatòria contempla la promoció d'una modalitat per a articular el cofinançament en el marc del Pla Valencià d'Investigació Científica, Desenvolupament Tecnològic i Innovació (PVIDI), del Programa Ramón y Cajal, objectiu prioritari d'actuació identificat en el vigent protocol general pel qual s'establix l'acord marc entre el Ministeri de Ciència i Tecnologia i la Generalitat Valenciana per a la coordinació d'actuacions en matèria d'investigació científica, desenvolupament i innovació tecnològica. Alhora, que la convocatòria impulsa un programa de suport a la creació de l'ocupació investigació per mitjà de la promoció d'una modalitat d'ajudes a la contractació, per part de les entitats que tinguen finalitat investigadora d'especial oportunitat i interés que permeten ampliar, perfeccionar o completar la seua formació i l'experiència amb un horitzó de finançament que puga estendre's fins a un període màxim de tres anys.
  
Per tot això, en l'exercici de les funcions atribuïdes en matèria de foment de la investigació científica, desenvolupament tecnològic i innovació pel Decret 7/2002, de 25 juliol, del president de la Generalitat Valenciana, i de les facultats conferides per l'article 47 de la Llei d'Hisenda Pública de la Generalitat Valenciana, i en virtut de la delegació d'atribucions del president de la Generalitat Valenciana establida en l'article 2 del Decret 9/2002, de 5 de setembre, del president de la Generalitat Valenciana, resolc:
  
Primer
  
Es convoquen ajudes per a fomentar la formació de pesonal investigador per mitjà de la contractació de doctors per part d'entitats que tinguen finalitat investigadora, i s'aproven les bases per les quals es regirà la seua concessió, que s'inclouen com a annex de la present resolució.
  
Segon
  
D'acord amb allò establit en la Llei 12/2002, de 27 de desembre, de Pressuposts de la Generalitat Valenciana per a l'exercici 2003, les ajudes per a fomentar la formació de personal investigador per mitjà de la contractació de doctors per part d'entitats que tinguen finalitat investigadora, objecte d'esta convocatòria, es finançaran a càrrec de la secció 5, programa 542.10 €Investigació Científica i Tècnica?, línia T4015000 amb un import màxim de 533.783 euros. Esta actuació podrà ser finançada pel Fons Social Europeu.
  
Tercer
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la publicació de la present resolució.
  
DISPOSICIÓ FINAL
  
La present resolució entra en vigor el dia següent de la seua publicació en el Diari Oficial de la Generalitat Valenciana.
  
València, 8 de maig de 2003.- El subsecretari de l'Oficina de Ciència i Tecnologia: Javier Quesada Ibáñez.
  
ANNEX
  
Bases de la convocatòria d'ajudes per a fomentar la formació de personal investigador per mitjà de la contractació de doctors per part d'entitats que tinguen finalitat investigadora
  
1. Objecte
  
1.1 L'objecte de la present convocatòria és regular el procediment de concessió, en règim de publicitat, objectivitat i concurrència competitiva, d'ajudes per a la contractació laboral, de doctors per al desenrotllament d'activitats de I+D+I, a fi d'ampliar, de perfeccionar o de completar la seua formació i l'experiència cientificotècnica en entorns d'alta capacitat formativa.
  
1.2 Les activitats de I+D+I que es despleguen en el marc d'esta convocatòria corresponen a la categoria d'investigació fonamental, s'entén per activitats de I+D+I les que permeten una ampliació de coneixements generals científics i tècnics no lligats a objectius industrials i comercials, segons l'Enquadrament Comunitari sobre Ajudes d'Estat d'Investigació i Desenrotllament (96/c45/06) i, per tant, no es podran realitzar per compte o en col·laboració amb empreses.
  
2. Beneficiaris
  
Poden sol·licitar estes ajudes les següents entitats, ubicades a la Comunitat Valenciana:
  
a) Universitats públiques valencianes i organismes públics d'investigació, amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, i en la Llei 13/1986, de 14 d'abril, de Foment i Coordinació General de la Investigació Científica i Tècnica, per mitjà dels seus centres, instituts, departaments, seccions o altres unitats d'investigació.
  
b) Societats científiques legalment constituïdes, col·legis professionals i altres entitats públiques o privades amb finalitat investigadora legal o estatutària i personalitat jurídica pròpia i sense ànim de lucre.
  
3. Accions recolzables
  
3.1 La present convocatòria contempla les següents modalitats d'ajuda:
  
Modalitat A: ajudes per al cofinançament de contractes laborals que formalitzen les entitats sol·licitants en el marc del Programa Ramón y Cajal del Programa Nacional de Potenciació de Recursos Humans del Pla Nacional d'Investigació Científica, Desenrotllament i Innovació Tecnològica (I+D+I) 2000-2003.
  
Modalitat B: ajudes per a la contractació laboral de doctors per a la seua incorporació a equips d'investigació d'elevat potencial formatiu en línies d'investigació estratègiques per a les entitats promotores de la contractació, excepte les assenyalades en la modalitat A. La contractació té per objecte la realització d'activitats, de programes o de projectes d'investigació que permeten d'ampliar, de perfeccionar o de completar l'experiència científica de l'investigador.
  
Modalitat C: renovació d'ajudes per a la contractació laboral de doctors per part d'entitats amb finalitat investigadora atorgades en el marc de la convocatòria regulada per l'Orde de 17 de juliol de 2002, de la Conselleria d'Innovació i Competitivitat de la Generalitat Valenciana, per la qual es convoquen ajudes per a fomentar la formació de personal investigador i tècnic, per mitjà de la contractació de doctors i de personal tècnic de suport a la investigació per part de les entitats que tinguen finalitat investigadora.
  
3.2 Per a la modalitat A se subvencionaran els períodes de 2003 en els quals els respectius contractes es troben vigents en segona o posterior anualitat.
  
3.3 Per a la modalitat B se subvencionaran els contractes subscrits o que s'han de subscriure en 2003. El període que se subvenciona per a cada contracte és el comprés entre la data de subscripció del dit contracte i el 31 de desembre de 2003. Esta ajuda es pot renovar en successius exercicis pressupostaris fins a completar un període màxim de 36 mesos. La renovació estarà condicionada a l'existència de crèdit adequat i suficient per a això en els pressuposts de la Generalitat Valenciana en cada exercici.
  
3.4 Per a la modalitat C se subvencionaran els períodes de 2003 en els quals els respectius contractes es troben vigents.
  
4. Conceptes susceptibles d'ajuda
  
Les ajudes que preveu esta convocatòria es destinen al cofinançament del cost salarial brut, s'inclou també la quota patronal de la Seguretat Social, dels investigadors per part de les entitats. Per a la modalitat A, i als efectes d'esta convocatòria, el cost subvencionable correspon al compromís de cofinançament dels respectius contractes que assumix l'entitat sol·licitant en el marc del Programa Ramón y Cajal, en els termes que establix l'apartat 3.2 de la present convocatòria.
  
5. Presentació de sol·licituds i termini
  
5.1 La sol·licitud es formalitzarà en els corresponents models normalitzats, que estan disponibles en l'adreça d'internet http://www.gva.es/ocyt .
  
5.2 La sol·licitud i la documentació, i també qualsevol altre tipus de correspondència posterior, es dirigirà a la Subsecretaria de l'Oficina de Ciència i Tecnologia (c/ de Colom, 66, 46527 València) i es presentarà en el Registre de l'Agència Valenciana de Ciència i Tecnologia (c/de Colom, 66, 46557 València), o, per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud es trameta per correu certificat, s'ha de presentar en la corresponent oficina de correus, en un sobre obert perquè es puga estampar el segell de la data en l'imprés de sol·licitud.
  
5.3 El termini de presentació de sol·licituds és de 20 dies hàbils, comptadors des del dia següent de la publicació de la present resolució en el Diari Oficial de la Generalitat Valenciana.
  
5.4 Cada entitat presenta una única sol·licitud on ha de figurar, per a cada modalitat, la relació de propostes de cofinançament de contractes en el marc que establix la present convocatòria. Per a la modalitat B, la sol·licitud ha d'incloure com a màxim 7 propostes de contractes a cofinançar.
  
5.5 El representant legal de l'entitat sol·licitant ha de firmar la sol·licitud. Esta conformitat suposa el compromís de l'entitat a recolzar la correcta realització de les activitats objecte de l'ajuda.
  
5.6 Les entitats sol·licitants han de presentar l'original i la còpia dels documents següents, segons els impresos normalitzats disponibles en l'adreça d'internet abans referida:
  
a) Sol·licitud correctament formalitzada, firmada i segellada, en la qual ha de contar la relació de contractes de doctors que promou o ha promogut l'entitat en l'àmbit de la present convocatòria, i també amb el detall sobre el cost subvencionable en cada contracte i les dates de subscripció o de previsió de la subscripció del contracte (imprés 33984).
  
b) Declaració responsable, firmada pel representant legal de l'entitat sol·licitant, amb l'enumeració de les ajudes sol·licitades i/o concedides fins el moment de la presentació de la sol·licitud, per a finançar cada una de les contractacions (imprés 33693).
  
c) Dades de domiciliació bancària (fitxa de manteniment de tercers) (imprés 33189).
  
d) Les entitats sol·licitants que s'inclouen en l'apartat 2.b) i que no han sol·licitat amb anterioritat a la present convocatòria, ajudes o subvencions gestionades per la Subsecretaria de l'Oficina de Ciència i Tecnologia han de presentar la següent documentació:
  
- Fotocòpia confrontada del CIF de l'entitat.
  
- Fotocòpia confrontada dels estatuts o de la documentació acreditativa de la constitució.
  
- Documentació acreditativa de la representació legal de la persona que dóna el vistiplau a la sol·licitud en nom de l'entitat sol·licitant, i també fotocòpia confrontada del DNI d'esta.
  
e) Per a la modalitat A:
  
e.1) Còpia confrontada dels corresponents contractes subscrits per a la incorporació dels investigadors al sistema espanyol de ciència i tecnologia.
  
e.2) Declaració responsable, firmada pel representant legal en matèria d'investigació de l'entitat sol·licitant, que els contractes estan vigents en la data de presentació de la corresponent sol·licitud d'ajuda o, si és el cas, de la data de resolució dels contractes (sempre produïda en l'exercici 2003).
  
f) Per a la modalitat B:
  
f.1) Informe de la necessitat de les contractacions per a les quals se sol·licita l'ajuda en el qual ha de constar, per a cada una de les contractacions, el següent detall (imprés 33643):
  
- Definició exacta del respectiu lloc de treball amb la descripció de les tasques assignades.
  
- Curriculum vitae de l'equip d'investigació en el qual s'integra el treballador (imprés 33649).
  
- Memòria cientificotècnica del treball a desenrotlla per part de l'equip d'investigació i amb l'especificació dels objectius i del vincle amb les línies d'investigació estratègiques que promou l'entitat.
  
- L'oportunitat i l'impacte de la contractació en relació amb els objectius cientificotècnics previstos.
  
f.2) En el cas de contractes que s'han subscrit anteriorment a la data de presentació de les sol·licituds
  
- Còpia confrontada del corresponent contracte.
  
- Curriculum vitae de la persona contractada (imprés 33046).
  
- Documentació acreditativa, si és el cas, que els doctors contractats han sigut beneficiaris de beques de personal investigador de caràcter predoctoral de la Generalitat Valenciana, o són doctors que s'incorporen a un centre de la Comunitat Valenciana després de realitzat una estada igual o superior a 18 mesos en un centre d'investigació estranger, públic o privat.
  
g) Per a la modalitat C:
  
g.1) Declaració responsable, firmada pel representant legal en matèria d'investigació de l'entitat sol·licitant, que els contractes estan vigents en la data de presentació de la corresponent sol·licitud d'ajuda o, si és el cas, de la data de resolució dels contractes (sempre produïda en l'exercici 2003).
  
g.2) Memòria cientificotècnica del treball realitzat per part de l'investigador durant el període de gaudi de l'ajuda.
  
g.3) Informe, expedit pel responsable del grup d'investigació en el qual està integrat el doctor contractat, sobre l'interés i l'oportunitat de la renovació de l'ajuda en el marc dels objectius cientificotècnics del grup.
  
6. Naturalesa i quantia de les ajudes
  
6.1 Les ajudes d'este programa consistixen en subvencions directes a les entitats beneficiàries sobre les despeses que resulten subvencionables.
  
6.2 La subvenció pot arribar fins al 50% del cost total subvencionable que preveuen els apartats 3 i 4 de la present convocatòria, excepte els cas de contractes que corresponen a les modalitat B i C que realitzen les entitats que es preveuen en l'apartat 2.b), en este cas el dit percentatge arriba fins el 75%
  
6.3 Excepcionalment, i sempre per resolució motivada, estos percentatges es poden incrementar.
  
7. Instrucció del procediment
  
7.1 L'òrgan encarregat de la instrucció del procediment és la Subsecretaria de l'Oficina de Ciència i Tecnologia que, d'ofici, acorda totes les actuacions necessàries per a la determinació, el coneixement i la comprovació de les dades en virtut de les quals s'ha de dictar la resolució.
  
7.2 Si la documentació aportada està incompleta o presenta errades que cal esmenar, es requerirà l'entitat sol·licitant perquè, en un termini de deu dies hàbils, segons l'article 48.1 de la Llei 30/1992, esmene la falta o acompanye els documents preceptius, amb l'advertiment que si així no ho fa, se li tindrà per desistit de la seua sol·licitud, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú i amb els efectes que preveu l'article 42.1 de la citada llei.
  
7.3 L'arreplegada de la documentació presentada, per a les sol·licituds excloses, desistides o desestimades després del procés de selecció, es pot fer dins dels sis mesos següents a la resolució definitiva de la convocatòria. La documentació no arreplegada transcorregut este termini es pot destruir.
  
8. Avaluació i selecció
  
8.1 L'avaluació i la selecció de sol·licituds es realitzarà en concurrència competivia i es considerarà exclusivament la documentació aportada exclusivament amb la sol·licitud, per la qual cosa es prescindirà del tràmit d'audiència, d'acord amb el que disposa l'article 84.4 de la Llei 30/1992, de 26 de novembre.
  
8.2 Per a l'avaluació cientificotècnica dels criteris que descriu l'apartat 9 de la present resolució, la Subsecretaria de l'Oficina de Ciència i Tecnologia podrà demanar l'assessorament de l'Agència Nacional d'Avaluació i Prospectiva i/o dels experts en les matèries específiques que es consideren necessaris.
  
8.3 Una comissió de selecció, constituïda per a esta raó, examinarà les sol·licituds i elaborarà una relació prioritzada dels contractes a subvencionar, tenint en compte, si és el cas, les decisions dels processos d'avaluació que establix l'apartat 9 d'este annex. Esta relació inclourà també una proposta de pressupost per al finançament dels contractes a subvencionar determinada segons criteris de màxima eficàcia i d'acord amb el que establix l'apartat 6 d'este annex,
  
8.4 La comissió, a través del president, elevarà al subsecretari de l'Oficina de Ciència i Tecnoloiga la proposta de selecció de sol·licituds, en un termini no superior a deu dies.
  
9. Criteris d'avaluació de les sol·licituds
  
9.1 Amb caràcter general, es concedirà atenció preferent a les propostes de cofinançament incorporades en la modalitat A de la present convocatòria.
  
9.2 Els criteris que s'establixen per a l'avaluació de les sol·licituds de la modalitat B són els següents:
  
a) Adequació de les propostes de contractació a les línies generals de la política de Recursos Humans del Pla Valencià d'Investigació Científica, Desenvolupament Tecnològic i Innovació (PVIDI) 2001-2006. En este marc, es concedirà especial atenció a les propostes d'ajudes per al cofinançament de contractacions de doctors que hagen sigut beneficiaris de beques de formació de personal investigador de caràcter predoctoral de la Generalitat Valenciana o contractes de reincorporació de doctors que hagen gaudit d'una estada llarga (igual o superior a 18 mesos) en un centre d'investigació estranger, públic o privat.
  
b) Contribucions cientificotècniques que s'esperen del treball a desplegar i l'impacte i l'oportunitat de la contractació en el marc dels objectius de la investigació.
  
c) Curriculum vitae de l'equip d'investigació en el qual s'integra el treballador.
  
d) Si és el cas, adequació del curriculum vitae dels titulats al treball tècnic o d'investigació proposat.
  
9.3 Per a l'avaluació de propostes de cofinançament de la modalitat C s'establixen els següents criteris:
  
a) Contribucions cientificotècniques del treball a desplegar per l'investigador durant el període de gaudi de l'ajuda.
  
b) Interés i l'oportunitat de la renovació en el marc dels objectius cientificotècnics del grup d'investigació.
  
10. Resolució de concessió de les ajudes
  
10.1 Finalitzat el procés de selecció, la concessió o la denegació de les ajudes es realitzarà per resolució del subsecretari de l'Oficina de Ciència i Tecnologia. La resolució de concessió es publicarà en el Diari Oficial de la Generalitat Valenciana. La motivació de la resolució que s'adopte quedarà acreditada en l'expedient.
  
10.2 El termini màxim per a resoldre les sol·licituds presentades i per a la concessió de les ajudes que s'establixen en la present resolució serà de sis mesos a partir de la data de publicació d'esta en el Diari Oficial de la Generalitat Valenciana. El còmput d'este termini s'interromprà durant el termini requerit per a l'esmena i la millora de la sol·licitud per l'entitat interessada. Transcorregut el dit termini sense que s'haja dictat resolució s'entendrà desestimada la sol·licitud de la concessió d'ajuda, en els termes prevists en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10.3 La resolució a què fa referència l'apartat 10.1 esgota la via administrativa i contra la qual s'interposarà, amb caràcter potestatiu, recurs de reposició davant l'òrgan que va dictar l'acte, en el termini d'un mes comptador des del dia següent al de la publicació d'esta, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des del dia següent al de la notificació de la resolució corresponent.
  
10.4 La concessió de l'ajuda no implica cap relació contractual, estatutària o administrativa amb la Generalitat Valenciana, ni cap tipus de compromís per part d'esta en relació amb una posterior incorporació del personal contractat a la seua plantilla.
  
10.5 La Subsecretaria de l'Oficina de Ciència i Tecnologia no és responsable de l'actuació del personal contractat, ni dels danys i els perjuís que puguen esdevenir, sempre que els danys i els perjuís siguen imputables a este.
  
11. Compatibilitat de les ajudes
  
Les ajudes concedides per raó de la convocatòria, tenen la naturalesa jurídica de subvencions i seran compatibles amb altres, qualsevol que siga la seua naturalesa i l'administració o l'entitat que les concedisquen, sempre que la suma de totes elles no supere el cost de la contractació subvencionada.
  
12. Obligacions de les entitats beneficiàries
  
12.1 Els beneficiaris estaran subjectes a les obligacions generals derivades de la normativa vigent sobre ajudes públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
12.2 En particular, els beneficiaris estaran obligats a:
  
a) Facilitar les actuacions de control financer que corresponguen a la intervenció general de la Generalitat Valenciana i altres òrgans de control de les institucions de la Unió Europea, en relació amb les subvencions concedides.
  
b) Comunicar a la Subsecretaria de l'Oficina de Ciència i Tecnologia l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, indicant l'import i la distribució per anualitats.
  
c) Trametre a la Subsecretaria de l'Oficina de Ciència i Tecnologia la documentació a què fa referència l'apartat 5.6.f.2) de la present convocatòria per als contractes subscrits amb posterioritat a la data de presentació de sol·licituds i cofinançats a càrrec d'esta, i en un termini no superior a deu dies comptadors des de la data de subscripció dels contractes.
  
d) Reintegrar a la Subsecretaria de Política Pressupostària i Tresor de la Generalitat Valenciana, quan corresponga segons el que preveu l'apartat 14.3 de la present convocatòria, i en el termini d'un mes, els imports corresponents a les ajudes concedides, i remetre còpia del document acreditatiu del reintegrament a la Subsecretaria de l'Oficina de Ciència i Tecnologia.
  
e) Acreditar, si és el cas, davant la Subsecretaria de l'Oficina de Ciència i Tecnologia, que es troben al corrent de les seues obligacions tributàries i davant de la Seguretat Social, en els termes que establix l'Orde de 30 de maig de 1996, de la Conselleria d'Economia i Hisenda, sobre la forma d'acreditar per part dels beneficiaris de subvencions, l'exigència que preveu l'article 47.7 del text refós de la Llei d'Hisenda Pública de la Generalitat Valenciana. A estos efectes, en el moment de la concessió, i a petició de la Subsecretaria de l'Oficina de Ciència i Tecnologia, els beneficiaris hauran de presentar els oportuns certificats de compliment de les seues obligacions fiscals i amb la Seguretat Social, referits a la data d'atorgament de les subvencions, expedits per la corresponent delegació de l'Agència Estatal d'Administració Tributària, per la Direcció Territorial d'Economia i Hisenda que corresponga i per la Direcció Provincial de la Tresoreria General de la Seguretat Social.
  
f) Quan les entitats beneficiàries hagen d'aportar garanties per a la bestreta de subvencions, segons la legislació vigent que els siga d'aplicació, la garantia consistirà en aval bancari per un import igual a la quantitat anticipada.
  
g) Fer constar en els treballs i les activitats realitzats a càrrec d'esta ajuda, el patrocini de la Generalitat Valenciana.
  
13. Acceptació
  
13.1 S'entendrà acceptada l'ajuda concedida, en els termes prevists en la resolució d'esta, si transcorreguts deu dies des de la publicació en el Diari Oficial de la Comunitat Valenciana de la resolució de concessió, l'entitat interessada no haguera renunciat expressament per mitjà d'escrit dirigit a la Subsecretaria de l'Oficina de Ciència i Tecnologia.
  
13.2 Els beneficiaris de les ajudes que regula esta convocatòria hauran d'utilitzar la subvenció per a realitzar l'activitat o adoptar el comportament que fonamente la concessió de la subvenció, en els termes de la resolució de concessió i justificaran la seua realització en els terminis establits, i s'ajustaran a les normes generals de procediment que preveu esta convocatòria.
  
14. Seguiment i control del les accions
  
14.1 El seguiment cientificotècnic de les activitats subvencionades correspon a la Subsecretaria de l'Oficina de Ciència i Tecnologia, la qual establirà els procediments adequats per a això i designarà, si és el cas, els òrgans, les comissions o els experts que estime necessaris per a realitzar les oportunes actuacions de seguiment i la comprovació de l'aplicació de l'ajuda.
  
14.2 Tota alteració, tant de les condicions tingudes en compte per a la concessió de les ajudes, com dels requisits i condicions establits en la present convocatòria i, en tot cas, l'obtenció concurrent de subvencions o ajudes atorgades per altres administracions o ens públics o privats, de qualsevol nacionalitat, podran donar lloc a la modificació de la resolució de concessió. La justificació de les despeses per quanties inferiors a la subvenció concedida, fixada en la resolució de concessió, comportarà una reducció de l'ajuda.
  
14.3 L'incompliment total o parcial de qualsevol dels requisits establits en la present convocatòria i la resta de normes que són d'aplicació, així com de les condicions que, si és el cas, s'establisquen en la corresponent resolució de concessió, donarà lloc, prèvi l'oportú expedient d'incompliment, a la cancel·lació de l'ajuda i a l'obligació de reintegrar a esta junt amb els interessos legals corresponents, d'acord amb el que disposa l'article 47 de la Llei d'Hisenda Pública de la Generalitat Valenciana. En particular, seran causes d'incompliment les següents:
  
a) Incompliment de l'obligació de justificació en els termes establits.
  
b) Obtenció de l'ajuda sense reunir les condicions requerides en esta convocatòria.
  
c) Incompliment de la finalitat per a la qual va ser concedida l'ajuda.
  
d) Quan resulte acreditada, a través del seguiment que de les accions subvencionades efectue la Subsecretaria de l'Oficina de Ciència i Tecnologia, la inadequació de la despesa efectivament realitzada a la proposada i a l'adjudicada.
  
14.4 Quan en l'exercici de les funcions d'inspecció o de control, es deduïsquen indicis de la incorrecta obtenció, gaudi o destinació de l'ajuda percebuda, els agents encarregats de les dites funcions podran acordar la retenció de les factures, documents equivalents o substitutius i de qualsevol altre document relatiu a les operacions en les quals es manifesten els dits indicis.
  
15. Cessió de dades
  
La participació en la present convocatòria implicarà l'acceptació de la cessió, a favor de les administracions públiques, de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i de seguiment.
  
16. Justificació i pagament de les ajudes
  
16.1 El lliurament de les ajudes es realitzarà directament a les entitats beneficiàries i es podran fer efectives en la seua totalitat a partir del moment de la seua concessió, després de la presentació, si és el cas, d'aval bancari per les quanties anticipades, constituït d'acord amb la normativa vigent, en qualsevol de les direccions territorials de la Conselleria d'Economia, Hisenda i Ocupació.
  
16.2 A efectes de la justificació de les ajudes, les entitats beneficiàries han de remetre a la Subsecretaria de l'Oficina de Ciència i Tecnologia, la següent documentació:
  
a) En el cas d'entitats que hagen de retre comptes a la Generalitat Valenciana, i que estan incorporades permanentment en els plans d'auditories per mitjà de les quals es duu a terme el control financer, les ajudes es justificaran per mitjà de certificació expedida per l'òrgan competent on s'expresse que l'ajuda ha sigut correctament assentada en la comptabilitat de l'entitat; que els fons percebuts s'han destinat a realitzar l'activitat per a la qual van ser concedits i que la documentació original acreditativa de la despesa realitzada es troba en les dependències d'esta, a disposició de la Subsecretaria de l'Oficina de Ciència i Tecnologia, de la Intervenció General de la Generalitat Valenciana i de la Sindicatura de Comptes, tot adjuntant una relació detallada de les despeses realitzades a càrrec d'esta subvenció. Estes entitats han de conservar els originals de les factures i altres justificants de despesa durant el període legalment establit.
  
b) La resta d'entitats públiques o privades, tots els originals o còpies compulsades dels justificants de les despeses realitzades com a conseqüència de les contractacions recolzades per esta subvenció, expedits d'acord amb la normativa vigent. Per a la justificació de les despeses realitzades s'admetran les còpies de les nòmines, acompanyades amb les dels butlletins de cotització TC1 i TC2 del personal contractat, i com a justificants de pagament efectiu es considerarà suficient el rebut del titulat contractat, firmat i amb data, per la totalitat dels pagaments que s'hagueren realitzat durant el període computable, o bé, podran presentar-se els justificants bancaris de l'eixida de fons.
  
16.3 Amb caràcter general, el termini per a la presentació de les justificacions acabarà el 31 de gener de 2004. En el cas de les entitats que hagen renunciat al cobrament anticipat de la subvenció, el dit termini finalitzarà el 5 de desembre de 2003.